Txibtxa

Txibtxa es un lingua estinguida de Colombia, parlada par la popla muisca, un de la cuatro sivilias nativa sofisticada de la Americas. La muisca ia abitada la montanias sentral (Altiplano Cundiboyacense) de cual es aora la nasion de colombia.

La nom e la lingua es vera Muysc Cubun, cual ave la sinifia "lingua de la popla/omes", de mysca (popla o omes) e cubun (lingua o parola).

La sola scola publica en Colombia cual instrui studentes en Txibtxa (a sirca 150 enfantes) es en la vila de Cota, sirca 30 km par rua de Bogota. La scola es nomida Jizcamox (sani par la manos) en txibtxa.

Fonolojia

 Fonem  Letera /i/  i /ɨ/  y /u/  u /e/  e /o/  o /a/  a /p/  p /t/  t /k/  k /b~β/  b /g~ɣ/  g /Φ/  f /s/  s /ʂ/  ch /h/  h /tʂ/  zh /m/  m /n/  n /w/  w /j/  ï

Cuando alga consonantes presede i, los deveni palatalida; cuando algas presede y, los deveni labialida. La efeto es como on segue la consonante par /j/ o par /w/, en esta ordina.

Si on prefis fini con un vocal es segueda par un parola comensante con un vocal, la vocales fusa, tipal deveninte un vocal entre la du en pronunsia. Per esemplo, a-ita deveni eta.

Gramatica

 Nomes 

Nomes en txibtxa no ave jeneros o plurales, tipal depende de contesto o la ambiente per distinguis. To, per esemplo, pote sinifia "can mas", "canes mas", can fema", o "canes fema". La muisca usa la numeros e la parolas per om e fem: cha, e fuhucha. Per esemplo:
 to cha ata - "un can mas" (leteral "can mas un")
 to cha mika - "tre canes mas" (leteral "can mas tre")
 to fuhuchá myhyká - "cuatro canes fema" (leteral "can fema cuatro")

 Pronomes personal 
 Txibtxa  Fonetica  Elefen hycha  /hɨʂa/  me mue  /mue/  tu  as(y)  /asɨ/ o /as/  el, lo, los chie  /ʂie/  nos mie  /mie/  vos

 Determinantes de posese 

La determinante de posese es poneda ante la parola a cual lo refere.

 Txibtxa  Elefen zh(y)- / i-  mea (u)m-  tua a-  sua chi-  nosa mi-  vosa

 Verbs 

La muisca usa du tipos de verbos, fininte con -skua e -suka; bkyskua ("fa"), guitysuka ("flajeli").

 Txibtxa  Elefen kyka  fa (infinitiva)

Presente o nonperfeta
 Txibtxa  Elefen ze bkyskua  me fa o me ia fa um bkyskua  tu fa o tu ia fa a bkyskua  el, lo, los fa o ia fa chi bkyskua  nos fa o nos ia fa mi bkyskua  vos fa o vos ia fa

Perfeta and Pluperfeta

 Txibtxa  Elefen ze bky  me fa o me fa ja

Futur

 Txibtxa  Elefen ze bkynga  me va fa

 Comanda 
 Txibtxa  Elefen kyû  fa (singular) kyuua  fa (plural)

Volente

 Txibtxa  Elefen cha kyia  me ta fa ma kyia  tu ta fa kyia  el/lo/los ta fa chi kyia  nos ta fa mi kyia  vos ta fa

 Numeros 

Conta de un a des en txibtxa es ata, bozha, mika, myhyká, hyzhká, ta, kuhupkwá, suhuzhá, aka, hubchihiká. La muisca sola ave numeros un a des, plu la numero "perfeta", 20 - gueta. Gueta es usada comun en sua calendario lunisolal complicada. Per numeros plu ca des, los usa somas, como "des plu tre" per 13. Per numeros plu grande, los usa multiples de 20: 100 ta es "du-des par sinco".

Toponimes

La plu de nomes orijinal de la muisca de vilas, rios, parces, etc, ia es retenida o ajustada. Tipal, la nomes refere a cultiverias (ta), la diva de la luna (Chia), sua sposo (Sué), nomes de caciques ("xefes"), la tolografia de la rejion, construidas (ca), e animales de la rejion.

Categoria:Lingua
Categoria:Linguas american orijinal